Ես թարգմանիչ չեմ, բայց եւ այնպէս, հասկնալով այս նամակներու բարբառային եւ երբեմն թրքախառն լեզուն ու ոճը, նաեւ հասկնալով, որ այս գիրքին ռուսերէնի, թրքերէնի, գերմաներէնի, ֆրանսերէնի, արաբերէնի եւ սպաներէնի թարգմանութիւնը ըստ էութեան պայմանաւորուած էր նախ եւ առաջ անգլերէնի թարգմանութեամբ, որոշեցի գործի անցնիլ եւ վեց ամսուան ժամանակամիջոցին, երեք հարիւր ութսուն էջերու վրայ տարածուած նամակներով լի այս գիրքին թարգմանութեան գործը իր աւարտին հասցնել: